**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2024. november 25-i ülésére**

**Javaslat térítésmentes átadással kapcsolatos döntés meghozatalára**

Szombathely Megyei Jogú Város Önkormányzata (a továbbiakban: Önkormányzat) és a Herényi Kulturális és Sportegyesület közös pályázatot bonyolított le „Szombathelyi térségi kerékpáros és kulturális központ” címmel ROP 1.2.2.-05/1.-2005-09-0004/32 pályázati azonosítóval. A pályázat keretében a Herényi Kulturális és Sportegyesület (a továbbiakban: Egyesület) projektpartnerként vállalta kerékpárkölcsönző szolgáltatás működtetését. Az Önkormányzat, mint pályázó 20 db kerékpárt (9 darab női kerékpár, 9 darab férfi kerékpár -ebből 2-2- kerékpár kisgyermek szállítására is alkalmassá téve teljes felszereléssel-, és 2 darab tandemkerékpár) szerzett be bruttó 2.224.994,- forint értékben a vállalt szolgáltatások megvalósításához, majd azokat a kerékpárkölcsönző szolgáltatás működtetéséhez az Egyesület használatába adta.

Tekintettel arra, hogy az Önkormányzati tulajdonban lévő -131912-619-131912-638 leltári számú- 20 db kerékpár értéke 2013. évben nullára csökkent, és időközben a pályázat fenntartási időszaka is lejárt, a 20 db kerékpár Egyesület részére történő térítésmentes átadását javaslom.

Szombathely Megyei Jogú Város Önkormányzata Közgyűlésének az önkormányzat vagyonáról szóló 40/2014. (XII. 23.) önkormányzati rendelete 11.§ a) pontja értelmében önkormányzati vagyon tulajdonjogát ingyenesen, bármely jogcímen átruházni kizárólag a Közgyűlés jogosult.

Fentiek miatt kérem a Tisztelt Bizottságot, hogy az előterjesztést megtárgyalni, és térítésmentes átadással kapcsolatos álláspontját kialakítani szíveskedjen.

**Szombathely, 2024. …………………… „ ”**

**/: Dr. Nemény András :/**

**HATÁROZATI JAVASLAT**

**…../2024. (XI.25.) GJB. számú határozat**

A Gazdasági és Jogi Bizottság a „Javaslat térítésmentes átadással kapcsolatos döntés meghozatalára” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 51.§ (3) bekezdés 7. pontja alapján javasolja a Közgyűlésnek, hogy a 131912-619-131912-638 leltári számú nulla forint értékű 20 db kerékpár - 9 darab női kerékpár, 9 darab férfi kerékpár -ebből 2-2- kerékpár kisgyermek szállítására is alkalmassá téve teljes felszereléssel-, és 2 darab tandemkerékpár Herényi Kulturális és Sportegyesület részére történő térítésmentes átadásához járuljon hozzá.

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** 2024. november 28.